eBook O lebada salbatica si alte povesti - Michael Cunningham
\nO batrana care si-a trait viata din plin, fara grija zilei de maine, se trezeste singura si parasita si se hotaraste sa-si faca o casa din turta dulce. Un print care, in urma unei povesti bine-cunoscute, a ramas cu o aripa de lebada traieste instrainat de societate, prin carciumi de periferie, ocolit sau ridiculizat de nobilele sale rude. O fata frumoasa si saraca ajunge in castelul unei bestii ce seamana mai degraba cu un criminal psihopat. Michael Cunningham rescrie intr-o maniera inedita cele mai populare basme, dezvaluindu-le latura matura, intunecata si chiar perversa. Lumea miraculoasa a basmului e invadata de cea reala, cu monstruozitatile si traumele ei, iar simplitatea inocenta a povestilor din copilarie se transforma intr-o explorare a ascunzisurilor comportamentului uman. Reimaginate in cheie moderna, temele de basm devin astfel bucati literare de mare forta, scrise cu virtuozitate, cu farmec si cu un realism ce uneori frizeaza cinismul.\n